- Սա շատ բարդ հարց է, եւ մեզ համար՝ շատ ժամանակ անհասկանալի։ Ոչ թե քաղաքական առումով, քաղաքական առումով ամեն ինչ պարզ է՝ կան շահեր կան հաշվարկներ։ Բայց բարոյական տեսանկյունից, երբեմն նույնիսկ անհասկանալի է, եթե երկրներ կան, որոնք քարոզում են ժողովրդավարությունը, տրամաբանական է, որ նրանք պետք է դեմ արտահայտվեն ֆաշիզմին։ Չենք ասում, որ մենք կատարյալ երկիր ենք, բայց մենք ժողովրդավարական ենք, եւ անհամեմատելի ավելի ժողովրդավարական եւ զարգացած ենք այդ տեսանկյունից, քան շատ ու շատ երկրներ, առավել եւս՝ Ադրբեջանը։ Բայց մենք չենք տեսնում համապատասխան վերաբերմունք։ Մյուս կողմից սա է աշխարհաքաղաքականության հիմքը, սա է կյանքը, դրա համար, որպեսզի հույսը չդնենք որեւէ մեկի վրա, միշտ պետք է լինենք ուժեղ։